གནའ་བོའི་བོད་སྐད་ཀྱི་ནང་དུ་མིང་གཞི་ཀ་ཅ་ཏ་པ་ཙ་ལྔ་རིམ་བཞིན་རང་སྡེའི་ཡི་གེ་གཉིས་པ་ཁ་ཆ་ཐ་ཕ་ཚ་དང་ཕན་ཚུན་རེས་མོས་སུ་སྤྱོད་སྲོལ་ཡོད་པ་ནི།ཉིན་ཆིག་ལ་དགས་པོ་མྱི་བརྒྱའ་བསད་ཆེས་འུང་སྐད་དོབོད་ཀྱི་བརྡ་རྙིང་ཡིག་ཆ་བདམས་བསྒྲིགས།ཞེས་པ་དང་།བྱ་ཅིག་མ་ཚང་ནགོང་མཚུངས།ཞེས་པ་དང་།དཀུ་ལ་གཐོགས་ཏེ་གོང་མཚུངས།ཞེས་པ་དང་།བློན་པོ་གཙྀགས་འཛིན་པ་ལ་གཏོགས་པ་རྣམས་ཀྱྀ་ནི་ལག་ཡྀག་ཏུ་བྲིས་ཏེ་གོང་མཚུངས།ཞེས་པ་དང་།ལྷ་ཟུང་བཀྱོན་ཕབ་ནས་གོང་མཚུངས་།ཞེས་པ་དང་།འ་ཞ་མང་པོ་པྱག་འཚལ་ཏེགོང་མཚུངས་།ཞེས་པ་དང་།མདོ་སྨད་ཀྱི་མཁོས་ཆེན་པོ་བགྱྀས་པརལོ་གཆྀགཏུན་ཧོང་ནས་ཐོན་པའི་བོད་ཀྱི་ལོ་རྒྱུས་ཡིག་ཆ།ཞེས་པ་དང་།ཁྲོམ་གྱྀ་མཀོས་ཆེན་པོ་བགྱྀས་གོང་མཚུངས།ཞེས་པ་ལྟ་བུ་སྔོན་གྱི་ཡིག་རྙིང་དང་རྡོ་རིང་གི་ཡི་གེ་སོགས་སུ་མང་པོ་འབྱུང་བའི་སྔོན་གྱི་སྐད་ཆའི་བརྗོད་སྟངས་དེ་ཨ་མདོའི་ཡུལ་སྐད་དུ་ད་ལྟའང་འགའ་རེ་ཡོད་པ།དཔེར་ན།གཅིག་སྟོང་ལ་ཆིག་སྟོང་།བཅུ་གཅིག་ལ་བཅུ་ཆིགཨ་ཕ་ལ་ཨ་པ།པགས་ཚག་ལ་པགས་རྩགཀ་ཅ་ལ་ཀ་ཆ།ཅི་ལ་ཆི།བཏོག་པ་ལ་འཐོག་པ་ཟེར་བ་མ་ཟད།ཞའི་དོད་དུ་ཟ་སྤྱོད་པའང་ཡོད་པ།མྱི་འདིས་ཆི་ཟིག་ཟེར།ཕ་ཀི་ཟིག་རེད།ལུག་ཟིག་རེད་ལྟ་བུ་ཞིག་དང་ཅིག་གི་དོད་དུ་ཟིག་སྒྲ་རྗེས་འཇུག་ལ་མི་ལྟ་བར་གང་དགར་སྦྱོར་བ་མ་གཏོགས།མིང་གཞི་ཞ་ཡིག་ཅན་གྱི་མིང་གཞན་ལ་སྦྱོར་བ་མ་མཐོང་ངོ་།།